钦定古今图书集成/明伦汇编/氏族典/第283卷 > 《廖用贤尚友录》 > 黄初平
## 钦定古今图书集成/明伦汇编/氏族典/第283卷 > 《廖用贤尚友录》 > 黄初平

按《神仙传》：初平，丹谿人也。年十五，家使牧羊。有道士
见其良谨，便将至金华山石室中，四十馀年不复念
家。其兄初起行山寻索，遂得相见，问初平羊何在？曰：
“近在山东耳。”初起往视之，但见白石而还。初平与初
起俱往看之，乃叱曰：“羊起。”于是白石皆变为羊数万
头。